طريقة عمل رسمة عين كات ايز الـ cat eye
رسمة عين الـ cat eye مشهورة و معروفة جدا و طول الوقت بنشوفها موجودة فى موضة المكياج ، لكن الجديد اللى هنشوفه مع بعض النهارده هى رسمة ايلاينر الـ cat eye المعكوسة او الـ reversed cat eye eyeliner ! فى المقال ده هتعرفى معانا ازاى تعملى الطريقة الجديدة دى فى رسم الايلينر بالصور و الفيديو كمان و بخطوات بسيطة ..
الخطوة الاولى : حددى الجفن الى فوق برسمة cat eye عادية
فى الخطوة الاولى علشان تعملى رسمة ايلاينر الـ cat eye المعكوسة هتستخدمى فرشة رسم ايلاينر و ايلاينر جيل مش سائل و ترسمى خط ايلاينر عريض على طريقة الـ cat eye العادية خالص و هتعمليله جناح صغير على زاوية العين الخارجية . بننصحك تستخدمى جيل ايلاينر من ماركة NYX او MAC علشان تعملى اللوك ده .
الخطوة الثانية : حددى الجفن اللى تحت
هى دى الخطوة اللى فيها الفكرة كلها ، بنفس الطريقة اللى رسمنا بيها الجفن اللى فوق فى الخطوة الاولى ، هتستخدمى فرشة الجيل ايلاينر و ترسمى خط عريض تانى على طريقة الـ Cat eye بس هتخلى الجناح بتاع الرسمة ناحية زاوية العين الداخلية . استخدمى اعواد القطن الخاصة بتنضيف الودان و مزيل المكياج علشان تظبطى الرسمة بتاعتك و تشيلى اى زيادات ، او ممكن تستخدمى الكونسيلر .
الخطوة الثالثة : استخدمى الماسكارا
اخر حاجه هنعملها هى انك هتستخدمى ماسكارا مناسبة للكثافة على رموشك و اسخدمى كمان اداة تني الرموش Lash Curler ، حطى طبقتين او 3 من الماسكارا علشان تدى رموشك اللون الاسود الغامق و الـ volume المناسب ، وممكن كمان تجربى تستخدمى ماسكارا بلون دهبى او ازرق على رموش الجفن اللى تحت كتغيير و لوك جديد 🙂 .
اللوك النهائى